Svarterteknapp

Svarterteknapp (Lathyrus niger) er en flerårig urt i erteblomstfamilien.

Stilken er opprett, nesten glatt og kan bli opptil 80 cm lang. Den er forgrenet med kanter, men har ikke vingekanter. Bladene har ikke slyngtråder, og det er 4–8 par småblader. Småbladene er ellipseformede. Blomstene er blekt røde med mørkere tegninger på fanen, som kan være blåaktig. Hele planten blir svart når den tørkes.

Svarterteknapp er utbredt i det mellomeuropeiske løvskogsområdet, og planten er også funnet et par steder i Nord-Afrika og Tyrkia. Den finnes ikke i Nederland og på De britiske øyer. I Norge vokser svarterteknapp i lier med edelløvskog nordover til Trøndelag.

 Litteratur 


 Eksterne lenker 
miniatyr|venstre|Svarterteknapp i et herbarium


Kategori:Erteblomstfamilien
Kategori:Norges flora
Kategori:Danmarks flora